Shalom kallid õed ja vennad Soomes!
Kohe kuulete pastor Oren Lev Ari jutlust "Kuidas elada võidus?"
See õpetab käima võidus kõigis elu olukordades.
Õnnistame teid Jeesuse Kristuse nimel! Aamen.
Jeesus Kristus on Jumala Sõna, kes sai lihaks ja vereks.
Kõik, mida täna õpin, murrab liha võimu minu elus.
Kannan palju vilja ja annan au Jumalale.
Meie Issanda Jeesuse nimel.
Markuse evangeelium 4:35-41
"Ja samal päeval, kui õhtu käes oli, ütles ta neile:
'Lähme üle teisele poole.' Ja kui nad rahva olid lasknud ära minna,
võtavad nad tema paati, nõnda nagu ta oli;
ja ka teisi paate oli temaga. Siis tõusis kange tuulispea
ja lõi laineid paati, nõnda et paat juba täitus.
Ja tema ise oli paadi päras magamas, toetudes peaalusele;
ja nad äratasid ta üles ja ütlesid: 'Õpetaja, kas sa ei hooli sellest,
et me hukkume?"
Tema tõusis üles ja sõitles tuult ning ütles merele: Ole vait ja vaga!
Ja tuul rauges, ja meri jäi täiesti vaikseks.
Jeesus ütles neile: 'Miks te olete nii arad? Kuidas teil ei ole usku?'
Ja nad lõid väga kartma ning ütlesid üksteisele:
'Kes see siis õieti on, et ka tuul ja meri kuulevad tema sõna?'"
On kolm asja, mis meid ründavad sellepärast,
et Jeesus on vabastanud meie ellu oma Sõna.
Need on: patune liha ehk harjumus endise eluga,
mis avavad uksed saatana rünnakutele
ja endise elu tahtmistele.
Teine asi on maailm ja kõik, mis seal on.
Maailm on saatana kontrolli all
ja tema pimeduse meelevallas.
See ründab meid.
Kolmas asi on iseloom.
Saatan ründab meid, kuna kanname Jumala Sõna.
Iga vaimust sündinud, uuestisündinud inimese sees
on Jumala Sõna.
Äsjaloetu on näide meie elust.
Jeesus ütles, et peame minema teisele poole -
näiteks maa pealt taevasse.
Kohtame igasuguseid probleeme ja muresid.
Esimesena ei ründa meid tormituul
ega miski, mis meid hirmutab,
vaid see on meie liha.
Liha esitab alati küsimusi.
Kuidas siis liha rünnatakse?
Küsimuste kaudu: jah või ei, ehk kas see on Jumala tahe
ja kas see on tõsi?
Samuti ka paljude küsimuste ja murede kaudu.
Mured, mured, mured ja veel kord mured.
1 Peetruse kirja 5. peatük kirjutab,
et peame andma talle kõik oma mured ja hooled.
Filiplaste kiri ütleb, et me ei pea muretsema,
vaid laskma kõiges oma palumised palve ja anumisega ühes tänuga
saada Jumalale teatavaks.
Siis hoiab Jumala rahu, mis on ülem kõigest mõistusest,
teie südamed ja mõtted Kristuses Jeesuses.
Liha on võimalik võita vaid Jumala Sõna abiga.
Liha üle ei saa võitu mingil muul moel.
Patune liha ei pööra tähelepanu sellele, mida sa teed.
Liha tahab meiega mängida, kui hakkame kahtlema:
"Jumal ei saa sellega hakkama!"
Et võita liha, pead sa mõistma,
mida räägitakse Roomlaste kirjas.
Roomlastele 12
salmid 1 ja 2:
"Mina manitsen teid nüüd, vennad, Ju- mala suure südamliku halastuse tõttu
andma oma ihud elavaks pühaks ja meelepäraseks ohvriks.
See olgu teie mõistlik jumalateenistus."
Teisisõnu vaimus.
"Ja ärge saage selle maailma sarnaseks, vaid muutuge teiseks
ome meele uuendamise teel, et te uuriksite, mis on Jumala hea
ja meelepärane ja täieline tahtmine."
Kui uuendame Jumala Sõna kaudu oma meeled, on meil lihtsam liha
üle võitu saada.
Liha on meie vanad harjumused
ehk see, kuidas varem elasime.
Liha ei ole hing.
Hing ja liha on kaks erinevat asja.
Ütlesin, et vaimust sündinud inimene ei saa olla hingeline.
Ta saab olla kas vaimne või lihalik.
Hingelised on need, kes veel ei tunne Jeesust.
Olime kunagi hingelised ja lisaks ka lihalikud.
Täna võime elada kas lihas
ja vanades harjumustes ja muredes
või Pühas Vaimus Jumala Sõnas.
Et elada Pühas Vaimus, peame uuendama oma meeled
Jumala Sõna kohaselt.
See annab meile jõudu liha võitmiseks.
Jumala Sõna annab meile jõu võita mõistuse kindlustused.
Lihal on mõistuse kindlustused, mis on aastatega kogunenud.
Need on tulnud vanemate ja vanavanemate
ja eelnevate sugupõlvede kaudu -
nende kaudu, kes ei ehitanud oma elu Jumala Sõnale.
See, millest räägin, on väga tähtis.
Need mõistuse kindlustused on võimalik murda. Need on kui kivi.
Jeremija 23:29 ütleb: Eks mu sõna ole nagu tuli,
ütleb Jehoova, või nagu vasar, mis purustab kalju?
Liha ehitab kogu aeg mõistuse kindlustusi,
nagu näiteks muresid, vanu harjumusi ja muud seesugust.
Need on võimalik Jumala Sõnaga murda.
Aga kui oma meelt iga päev Jumala Sõnaga ei uuenda,
ei suuda lihale vastu panna.
Lähme edasi!
Peame niisiis uuendama oma meeled.
Teine asi, mis meid ründab, on maailm.
1 Johannese kiri 2:15-17 ütleb:
Ärge armastage maailma ega seda, mis on maailmas.
Kõik, mis on maailmas - mida see tähendab?
Ihu tahtmised, uhkeldav elu ja silmahimu.
Seal on öeldud, et maailm kaob koos oma himudega,
aga kes teeb Jumala tahtmist, püsib igavesti.
Et maailma võita, pead mõistma -
Kas mäletad, kui saatan tuli Jeesuse juurde ja ütles:
Annan sulle kõik selle.
Ta ütles Luuka 4: "Kui sa nüüd kummardad minu ette, on kõik sinu!"
Mida Jeesus vastas?
"Tagane minust, saatan, kirjutatud on ..."
Saatan üritas Jeesust kiusata -
ihu tahtmistega, uhke eluga ja silmahimuga.
Saatan kasutas seda ja ütles: "Ole lahke. Kõik laabub."
Just nii maailm meiega mängibki. "Kõik läheb hästi."
"Homme võid andeks paluda."
Sõbrad, nii ei lähe!
Jeesus võitis selle Jumala Sõnaga. Ja veel üks asi.
Kas mäletate, kui Jeesus palvetas Getsemani aias?
See oli tema jaoks väga raske aeg.
Ta oli tervendanud haigeid ja Ta võeti vastu.
Ta palvetas pühendumispalve.
Pühendumispalve on oluline asi, mis võidab maailma.
Pühendumispalvet ei paluta vaid kord elus.
Pühendumispalvet vajatakse vahel iga päev, iga kuu ja aasta.
Selle palvega võime võita maailma ja selle,
mida see meile toob või soovitab.
Maailma võib võita pühendumispalvega -
seista Jumala ees ja öelda: Mitte minu tahe, vaid sinu tahe.
Veel üks asi: palvetamine Pühas Vaimus -
keeltes palvetamine.
Paljud inimesed ei mõista, millest käib jutt -
keeltes rääkimine ja Vaimus palvetamine.
Roomlaste 8. peatükis öeldakse, et sa ei tea, kuidas palvetada,
aga Püha Vaim palvetab sinu kaudu sinu ja ka teiste eest -
palve, mis on Pühas Vaimus.
Vaatame Juuda kirja salme 19-20.
"Need on need, kes tekitavad lõhene- misi, maised, kelledel ei ole Vaimu.
Aga teie armsad, rajage endid oma pühimale usule
ja palvetage Pühas Vaimus."
Mõned inimesed toovad meile igasuguseid maailma kiusatusi
ja tahavad meid nendega täita, isegi koguduses.
Juuda kirjutab, Jumal armastab teid
ja te peate ehitama oma elu pühaduses.
See on usk, mis toimib Jumala armastuse kaudu,
mis tuleb kuuldust ja kuuldu Jumala Sõna kaudu.
Palvetage Pühas Vaimus.
Suurim asi maailmas on saada Püha Vaimu and.
See on midagi väga suurt, nii et ärge halvustage seda.
Kui maailm teid ründab,
pühendage end palves Jumalale ja palvetage ka keeltes.
Maailmas on palju kiusatusi, nii et tuleb keeltes palvetada.
Kolmas asi, mis meid ründab, on saatan.
Teda on võimalik võita vaid meelevallaga,
mis on kõigi nimede üle olevas nimes. Ainuüksi selles!
Saatan ja tema inglid on võimalik võita ainuüksi
Jeesuse nime meelevallaga. See on ainus viis.
Ära otsi muid teid!
Sa ei saa võita saatanat keeltes palvetamisega.
Sa ei saa võita kurje vaime keeltes palvetamisega.
Võid võita saatana vaid nimes, mis on üle kõigi nimede -
Jeesuse Kristuse nimel!
Sellest räägib Matteuse evangeelium.
Matteuse 28:18
Tänu Issandale! Olen täna ja iga päev täis Püha Vaimu.
"Ja Jeesus tuli nende juure ja rääkis nendega ning ütles:
'Minule on antud kõik meelevald taevas ja maa peal.'"
Mulle on antud kõik meelevald taevas ja maa peal.
Markuse evangeelium, 16. peatükk, salm 17:
"Aga tunnustähed järgivad neid, kes usuvad.
Minu nimel nad ajavad kurje vaime välja, räägivad uusi keeli."
Mulle on antud kõik meelevald taevas ja maa peal
ja minu nimel nad ajavad välja kurje vaime.
Kui saatan üritab teid Jumala Sõna pärast häirida,
peate kasutama nime, mis on üle iga nime,
nii nagu tegid Paulus, Peetrus ja apostlid.
Te peate seda kasutama. Ärge halvustage seda
ega mõelge, et see on vaid apostleile, prohvetitele,
õpetajadele ja pastoritele. See kuulub kogu Ihule -
kõigile, kes tunnistavad Jeesuse oma Issandaks.
Siin on kirjutatud: "Need, kes usuvad..."
Seal ei öelda pastorid, apostlid või prohvetid,
vaid need, kes usuvad Tema tegudesse.
Vaatame, mida öeldakse 1 Johannese kirjas.
Mida nad usuvad? Need, kes usuvad, et Jeesus on Issand.
1 Johannese kiri peatükk 5 ja salm 4:
"Sest kõik, mis on Jumalast sündinud võidab maailma ära;
ja see ongi see võit, mis on ära võitnud maailma: meie usk!
Kes on, kes võidab maailma, kui aga see,
kes usub, et Jeesus on Jumala Poeg?"
Loeme seda nii: "Kõik, mis on Jumalast sündinud, võidab saatana.
Ja see ongi see võit, mis on ära võitnud saatana: meie usk.
Kes on, kes võidab saatana, kui aga see,
kes usub, et Jeesus on Jumala Poeg?"
Meil on juba kõik olemas: meil on Jumala Sõna,
mis uuendab iga päev meie meeli.
Meil on Püha Vaim ja ühendus Temaga.
Püha Vaim näitab meile Jumala tahet,
kuid ka Sõna näitab meile Jumala tahet,
kuna Püha Vaim on Tarkuse ja Ilmutuse Vaim.
Kui palvetame ja pühendame end Jumalale,
näitab Jumal meile oma tahet.
Meil on ka meelevald nimes, mis on üle kõigi nimede.
Nad pidid hoolitsema kolme asja eest, kui nad välja läksid.
Kõigepealt pidid nad mõistma, et Jeesus rääkis -
ja - kõige tähtsam asi - et Jeesus seisis paadis.
Vahel unustame, et meil ei ole ainult Tema Sõna,
sest kui räägime Sõnast, siis räägime ka Temast ja Ta nimest,
kuid unustame, et Jeesus ütles, et Tema Vaim on meie sees
ja see on Jumala liit inimesega.
Paat esindab meie elu.
Ma ei ole üksi, vaid Tema on minu paadis.
Olen teel taevasse.
Mu ümber võib olla suur torm.
Kreeka keeles öeldakse, et see oli tõeliselt suur torm.
See ei sõltunud sellest, et nad olid apostlid.
Ka Jumal lubas selle tormi.
Vahel Ta laseb neil asjadel juhtuda, et Ta saaks midagi teha
ja et muutuksime tugevamaks ning võidaksime liha võimu.
Issand ütles Joosuale Joosua kirja 1. peatükis:
Järgi Jumala Sõna ja siis on sul kordaminek.
Liha on rõõmus, kui see Jumala Sõna kuuleb,
kuid kui Sõna pärast tekib probleeme,
isegi enne, kui probleeme näha on, hakkab liha juba muretsema.
Hetk tagasi olid ehk kindel. See ei tule su vaimust.
Meie vaim ei muretse, see vaid kogeb asju.
Nagu vanasõna ütleb: Kui tark karjane näeb probleeme,
otsib ta varju. Rumal karjane läheb edasi ja saab viga.
Püha Vaim räägib meiega.
Liha muretseb alati ja alati on sel midagi puudu.
Liha tahab alati maailma tagasi minna ja kõik maha jätta.
Kui palju peame seda kannatama?!
Maailm ründab ka televisiooni ja arvuti kaudu
ja saatan ütleb sedasama: "Kas sa vajad seda?"
"Vaata, kuidas tema elab, ja sinul ei ole midagi."
Need on juba kadeduse mõtted.
Nad läksid välja, kuid nad pidid õppima jääma.
Ma ei mõtle Püha Vaimu, vaid nad pidid jääma vaimu.
Ma ei mõelnud Püha Vaimu.
Nende vaimul on esimene koht Püha Vaimu järel.
Püha Vaim ja meie vaim.
Mitte liha!
Maailm teeb sulle alati mingisuguseid ettepanekuid.
Ei ole midagi uut päikese all.
Kõik, mida maailm soovitab, võib olla see on uus tehnoloogia,
kuid see oli olemas ka juba 2000 ja 4000 aastat tagasi.
Maailm on patune ega ela Jumala Sõna järgi.
Maailm on patune, kuna see on liidus saatanaga.
Kõik, mis on maailmas -
ehk siis lihahimud, uhke elu ja silmahimu.
Ärge armastage maailma, vaid pühendage end Jumalale.
See on väga oluline.
See ei ole raske! Sa pead vaid otsuse tegema.
Kolmas asi on saatan, kuid Jeesus on ta võitnud
ja andis võidu meile.
Loen veel viimased kirjakohad ja siis lõpetan.
Vaatame, mida öeldakse Efeslastele 1:19-23:
"Ja mis on tema ülemäära suur vägi meie suhtes,
kes usume tema jõutugevuse mõjul,
millega ta on olnud mõjuv Kristuses, kui ta tema surnuist üles äratas
ja pani istuma oma paremale käele taevas, kõrgele üle kõige valitsuse
ja võimu ja väe ja ülemuse ning üle iga nime, mida nimetatakse
mitte ainult selles, vaid ka tulevases maailmas, ja asetas kõik
tema jalge alla ja pani tema kõigi asjade üle peaks kogudusele."
Need, kes kuuluvad kogudusse, tõstke käed.
"Kogudus on Kristuse ihu,
selle täius, kes kõik kõiges täidab."
Kõik on Tema jalge all. Kus on Jeesuse jalad? Maa peal.
Kes on Jeesuse jalad? Tema kogudus.
Kõik on Tema jalgade all.
Mitte miski ei saa koguduse vastu.
Kindlasti tuleb rünnakuid,
kuna kogudus järgib Jumala Sõna.
Surnud kogudusi ei rünnata,
kuna saatan elab seal ega ründa seda.
Kas te teate seda või on see teie jaoks midagi uut?
Saatan elab sellistes kogudustes.
Kas te ei tea siis seda?
Saatanal ei ole põhjust rünnata, kuna kõik magavad.
Miks ta neid ei ründa?
Kuna see, mida nad teevad, ei puuduta saatanat
ega ohusta teda kuidagi.
Keegi ei öelnud, et torme ei tule. Paat on ka nagu kogudus.
Sabatipäeval räägin sellest, kuidas üksteist koguduses armastada.
Peate mõistma, et surnud kogudusi ei rünnata.
Kui saatan kogudust ründab, on kogudusel meelevald öelda:
Stopp! Jeesuse Kristuse nimel!
Kui kuulud kogudusse, on ka sinul see meelevald.
Ja kogudus ütleb Jeesuse Kristuse nimel: Aamen.
Shalom kallid õed ja vennad!
Kuulsite täna Jumala Sõna ja teate, et kõik, mida vajame,
on Jumala Sõnas.
Jumal ütles Sõna ja nii sündis. Nii räägib Sõna.
Ta ütles: Saagu valgus ja valgus sai. Usun, et see Sõna
uuendab teie meeled ja annab teile Pühas Vaimus läbimurde.
Aamose raamatus on kirjas, et tuleb päev, kui
Jumala Sõna otsitakse kui leiba. Praegu Jumal annab oma Sõna.
On kirjutatud, et usk tuleb kuuldust ja kuuldu Jumala Sõnast.
Kui kuuleme Sõna, meie usk kasvab ja hakkab armastuses toimima.
Järgime Sõna ja viime maa peal ellu Tema tahet.
Õnnistan teid siit Jeruusalemmast ja palvetan kõigi eest,
kes vajavad palvet.
Jumalale on kõik võimalik. Uskuge vaid Jeesuse nimesse!
Tõstke käed Jumala poole ja tänage Teda kõige eest.
Palvetan kõikide haigete eest, et Jeesus teeks nad terveks.
Jeesuse vermete kaudu on meile tervis tulnud!
Õnnistan teid Jeruusalemmast Jeesuse Kristuse nimel.
Olen Oren Lev Ari, messiaanliku "Au Kuninga" koguduse pastor.
Jumal armastab teid! Kohtumiseni järgmisel korral! Shalom!
Soome keelest tõlkinud: Monika Jaaguri